РЕПУБЛИКА СРБИЈА

AП ВОЈВОДИНА

ИНСТИТУТ ЗА ЈАВНО ЗДРАВЉЕ ВОЈВОДИНЕ

Адреса: Футошка 121, 21000 НОВИ САД

[www.izjzv.org.rs](http://www.izjzv.org.rs)

Број: 01-719/2

Датум: 16.04.2025. године

## На основу члана 27. став 1. тачка 1. Закона о јавним набавкама („Службени гласник РС“ број 91/19 и 92/2023 ) Финансијског плана и Плана набавки Института за јавно здравље Војводине за 2025. годину на које се Закон о јавним набавкама не примењујe и Одлуке о спровођењу набавке 01-719/1 од 11.04.2025. године, oбјављујемо/достављамо:

## П О З И В

**за достављање понуда**

**НА-10/2025**

Позивамо вас да доставите понуду за набавку услуга “**Услуга испитивања и одржавања лифтова“** која је планирана у Плану набавки установе, а у складу са спецификацијом која се налази у прилогу овог позива.

Понуду доставити на обрасцу који се налази у прилогу овог позива. Обавезно попунити све податке у обрасцу.

**Критеријум за избор**: најнижа понуђена цена.

**Услови плаћања**: на текући рачун извршиоца у року од 30 дана од дана достављања исправног рачуна регистрованог на СЕФ-у, у складу са Законом о електронском фактурисању.

**Начин достављања понуда**: Понуде са припадајућом документацијом се достављају путем

А) поште или лично у седишту наручиоца, на адреси: Футошка 121, 21000 Нови Сад, у затвореној коверти са назнаком „ **Услуга испитивања и одржавања лифтова** “

или

Б) електронским путем на е-маил адресу: marko.nikolic@izjzv.org.rs

Рок за подношење понуда: Рок за подношење понуда је **7** дана од дана објављивања/упућивања позива за подношење понуда, односно **до 23.04.2025**. године у 11:00 часова Све понуде које пристигну на адресу наручиоца до назначеног рока, сматраће се благовременим. Неблаговремене понуде се неће разматрати и биће неотворене враћене понуђачу.

Контакт особа: Марко Николић, телефон 021/4897-851, путем електронске поште: marko.nikolic@izjzv.org.rs.

**УСЛУГА ИСПИТИВАЊА И ОДРЖАВАЊА ЛИФТОВА**

**ТЕХНИЧКА СПЕЦИФИКАЦИЈА**

Услуге „Испитивања и одржавања лифтова“, које обухватају одржавање лифтова подразумевају следеће услуге:

|  |  |  |  |
| --- | --- | --- | --- |
| **Редни број** | **Опис ставке** | **Јединица мере** | **Количина** |
| 1 | **Održavanje levog lifta br 1**  Karakteristike lifta:   * Vrsta lifta: putnički lift, električni pogon * Nominalna nosivost: 600 * Nominalna brzina: 0,8/0,2 m/s * Broj stanica/prilaza: 6/6 * Vrata voznog okna: poluautomatska, jednokrilna * Vrata kabine: ručna, obrtna, dvokrilna * Položaj MP: iznad voznog okna * Vozno okno: betonsko * Upravljanje: simplex, sabirno na dole * Komanda: relejna * Noseća užad: 4x Ǿ 13 * Pogonska užetnjača: Ǿ 650 mm * Snaga elektromotora: 7/1, 75 kW * Pogonska mnašina DAKA R60, 4682 | Komad | 1 |
| 2 | **Održavanje desnog lifta br 2**  Karakteristike lifta:   * Vrsta lifta: putnički lift, električni pogon * Nominalna nosivost: 600 * Nominalna brzina: 0,8/0,2 m/s * Broj stanica/prilaza: 6/6 * Vrata voznog okna: poluautomatska, jednokrilna * Vrata kabine: ručna, obrtna, dvokrilna * Položaj MP: iznad voznog okna * Vozno okno: betonsko * Upravljanje: simplex, sabirno na dole * Komanda: relejna * Noseća užad: 4x Ǿ 13 * Pogonska užetnjača: Ǿ 650 mm * Snaga elektromotora: 7/1, 75 kW * Pogonska mnašina DAKA R60, 4663 | Komad | 1 |
| 3 | **Održavanje lifta br 3**  Karakteristike lifta:   * Vrsta lifta: putnički lift, električni pogon * Nominalna nosivost: 480 kg * Nominalna brzina: 0,8/0,2 m/s * Broj stanica/prilaza: 6/6 * Vrata voznog okna: poluautomatska, jednokrilna * Vrata kabine: ručna, obrtna, dvokrilna * Vozno okno: zastakljena konstrukcija * Upravljanje: jedinačno * Komanda: relejna * Noseća užad: 4x Ǿ 11 * Pogonska užetnjača: Ǿ 650 mm * Snaga elektromotora 6.0 KW * Pogonska mašina: DAKA R60.60, 956, 1964 | Komad | 1 |
| 4 | **Održavanje lifta br 4**  Karakteristike lifta:   * Vrsta lifta: maloteretni lift * Nosivost: 100 kg * Brzina: 0,4 m/s * Broj stanica/prilaza: 6/6 * Vrata voznog okna: vertikalna, giljotina * Vrsta pogona: elektromehanički * Upravljanje: jedinačno * Komanda: mikroprocesor * Pogonska mašina * Pogonska užetnjača: Ǿ 250 mm * Noseća užad: 2x Ǿ 6 mm | Komad | 1 |

Под одржавањем лифта подразумева се нарочито следеће:

1. Месечни преглед и контрола рада лифтова, што укључује отклањање утврђених недостатака и замену неисправних и оштећених делова исправним.

Ово се односи нарочито на проверу, контролу и довођење у исправно стање: сигурносних уређаја, хватачког уређаја, граничника брзине, крајњих склопки, одбојника, врата возног окна и забраве возног окна, носећих средстава, везе са кабином и контратегом, погонских и управљачких уређаја, вуче остварене преко трења, изолације струјних кола и њихове везе са уземљењем, нужних излаза,прикључака на громобран а такође и на чишћење и подмазивање делова лифта.

1. Пружање интервентног сервиса лифта у року од 24 часа по позиву   
   Наручиоца
2. Обезбеђивање резервних делова потребних за поправке и замене
3. Спашавање лица из лифта без посебног захтева и одмах
4. Обавештавање Наручиоца и Именованог тела о потреби привременог стављања лифта ван употребе и стављање истог ван употребе
5. Обавештавање Наручиоца о портебним променама на лифтовима
6. Проверавање исправности лифтова при вожњи од станице до станице у оба смера као и пристајања лифта
7. Сачињавање плана одржавања лифта и достављање истог Наручиоцу, као и вођење књиге одржавања лифта код Наручиоца
8. Одржавање се мора обављати у складу са извештајима Именованог тела
9. Обавештавање Наручиоца о времену и датуму редовног прегледа лифтова које ће да спроведе Именовано тело и присуствовање овим прегледима у случају потребе
10. Друге сродне услуге којима се обезбеђује исправност и безбедна употреба лифтова

Лифтови се одржавају према упутствима произвођача о руковању и одржавању, а у складу са Правилником о прегледу лифтова у употреби ( Службени гласник РС бр. 15/2017)

Динамика извршења предметних услуга: према потребама Наручиоца.

Услуге се врше у просторијама Наручиоца: Институт за јавно здравље Војводине, Футошка 121, 21 000 Нови Сад.

**Образац понуде број: \_\_\_\_\_\_\_\_\_\_\_\_\_\_\_од\_\_\_\_\_\_\_\_\_\_\_\_2025. год.**

ПОДАЦИ О ПОНУЂАЧУ

|  |  |
| --- | --- |
| НАЗИВ ПОНУЂАЧА |  |
| СЕДИШТЕ И АДРЕСА |  |
| ТЕЛЕФОН |  |
| ФАКС |  |
| Е-МАИЛ |  |
| ШИФРА ДЕЛАТНОСТИ |  |
| МАТИЧНИ БРОЈ |  |
| ПИБ |  |
| БРОЈ ТЕКУЋЕГ РАЧУНА |  |
| НАЗИВ БАНКЕ |  |
| У СИСТЕМУ ПДВ-А |  |
| ОСОБА ЗА КОНТАКТ |  |
| БРОЈ ТЕЛЕФОНА ОСОБЕ ЗА КОНТАКТ |  |
| ОВЛАШЋЕНО ЛИЦЕ ЗА ПОТПИСИВАЊЕ УГОВОРА |  |
| ТЕЛЕФОН ОВЛАШЋЕНОГ ЛИЦА |  |
| ОДГОВОРНО ЛИЦЕ КОЈЕ РУКОВОДИ ИЗВРШЕЊЕМ НАБАВКЕ |  |
| БРОЈ ТЕЛЕФОНА ОДГОВОРНОГ ЛИЦА |  |

ПОНУЂАЧ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П.

**У складу са горе наведеном спецификацијом, нудимо вам,**

|  |  |  |  |  |  |  |
| --- | --- | --- | --- | --- | --- | --- |
| **Шифра ставке** | **Назив ставке** | **Јединица мере** | **Количина** | **Јединична цена без ПДВ-а** | **Укупна вредност без ПДВ-а** | **Укупна вредност са ПДВ-ом** |
| 10920 | Услуга месечног одржавања левог лифта бр 1 инв. бр. 2575 | Комад | 12 |  |  |  |
| 10921 | Услуга месечног одржавања десног лифта бр 2 инв. бр. 2575 | Комад | 12 |  |  |  |
| 10922 | Услуга месечног одржавања лифта бр 3 инв.бр. 1343 | Комад | 12 |  |  |  |
| 10923 | Услуга месечног одржавања лифта бр 4 (малотеретни) | Комад | 12 |  |  |  |
| **УКУПНА ЦЕНА** | | | | без ПДВ-а | | |
| са ПДВ-ом | | |

***НАПОМЕНА:***

***Јединична цена одржавања мора да обухвата све трошкове који настану приликом извршења услуга (односно све зависне и манипулативне трошкове.)***

***Цене се односе на месечно одржавање лифтова.***

***За све услуге које не спадају у месечно одржавање лифтова, добављач је дужан да пошаље понуду наручиоцу.***

**Рок почетка извршења услуге**:\_\_\_\_\_\_\_\_\_\_\_часа/ова након захтева Наручиоца (максимално 24 часа, изузев у случајевима када је у питању спашавање лица из лифта које се врши без посебног захтева и одмах)

**Гарантни рок на резервне делове**: рок наведен од стране произвођача предметног дела.

**Гарантни рок на извршене услуге:** \_\_\_\_\_\_\_ месеца/и (минимално 3 месеца).

**Плаћање**: на текући рачун извршиоца услуге у року од 30 дана од дана пријема исправне фактуре регистроване у Централном регистру фактура.

Понуду сачинио:\_\_\_\_\_\_\_\_\_\_\_\_\_\_\_\_

Датум:\_\_\_\_\_\_\_\_ \_\_ \_\_\_\_\_\_\_\_\_\_\_\_\_

Одговорно лице:\_\_\_\_\_\_\_\_\_\_\_\_\_\_\_\_

Понуђач

МП.

**ОБРАЗАЦ ИЗЈАВЕ О ИСПУЊАВАЊУ УСЛОВА ЗА УЧЕШЋЕ У НАБАВЦИ**

**НА-10/2025**

У поступку набавке НА-10/2025, као овлашћено лице понуђача дајем следећу

И З Ј А В У

Понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

испуњава све захтеване услове за учешће, утврђене позивом.

Датум: М.П. Потпис овлашћеног лица понуђача:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уколико понуду подноси група понуђача, потребно је да се наведени образац Изјаве фотокопира у довољном броју примерака попуни и потпише за сваког члана групе понуђача (као и за носиоца посла групе понуђача).

**МОДЕЛ УГОВОРА**

Институт за јавно здравље Војводине са седиштем у Новом Саду, ул. Футошка бр.121, матични број: 08246912, ПИБ:100452714, рачун број: 840-692667-61 који се води код Управе за трезор – Филијала Нови Сад, кога заступа в.д. директора др Милена Табаковић (у даљем тексту: Наручилац)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем/адресом у \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Извршилац), рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_ ПИБ: \_\_\_\_\_\_\_\_\_\_\_\_\_\_\_\_\_\_,

закључили су

**УГОВОР О НАБАВЦИ УСЛУГА**

**Испитивања и одржавање лифтова**

**НА-10/2025**

**Члан 1.**

Уговорне стране констатују:

Предмет уговора је пружање услуга Испитивања и одржавања лифтова, које су дефинисанe и описанe Техничком спецификацијом, односно у Понуди Извршиоца бр.\_\_\_\_\_\_\_\_\_\_од \_\_\_\_\_\_\_ године која је саставни и обавезујући део овог уговора (у даљем тексту: Понуда Извршиоца).

Извршилац се обавезује да ће услуге у складу са захтевом из претходног става извршити по прихваћеној цени у року наведеном у понуди.

Предметне услуге извршаваће се у просторијама Наручиоца према динамици утврђеној спрам реалних потреба Наручиоца.

**Члан 2**.

Уговор се закључује на процењену вредност од \_\_\_\_\_\_\_\_\_\_\_\_\_\_ динара без пдв-а,односно динара са ПДВ-ом, који је обезбеђен Финансијским планом и Планом набавки Наручиоца за 2025. годину за ову намену.

Јединичне цене за услуге из чл. 1 овог уговора исказане су у Понуди Извршиоца бр. ........од..................... године (Прилог 1) и исте се примењују у извршењу овог уговора.

Јединична цена услуга обухвата све трошкове настале приликом пружања услуге – како је наведено у Обрасцу Понуде.

Укупна цена редовног месечног одржавања лифтова износи \_\_\_\_\_\_\_\_\_\_\_\_ динара без ПДВ-а.

Предметне услуге могу бити реализоване највише до износа Финансијских средстава Наручиоца опредељених за ту намену.

Јединичне цене услуга обухватају све трошкове настале приликом пружања услуге – како је наведено у Обрасцу Понуде.

Јединичне цене услуга које су предмет овог уговора непроменљиве су у периоду важности овог уговора, без обзира на време извршења и друге околности које утичу на формирање цена предметних услуга, осим у оправданим случајевима где ће се обе уговорне стране сагласити са променом .

Плаћање ће се извршити у року од 30 дана од дана достављања исправног рачуна регистрованог на СЕФ-у, у складу са Законом о електронском фактурисању.

Извршилац се обавезује да на свакој фактури унесе број под којим је Уговор заведен код

Наручиоца(заводни број Института за јавно здравље Војводине), као и тачан опис извршених услуга.

Рачуни који нису сачињени у складу са наведеним биће враћени Извршиоцу, а плаћање одложено на штету Извршиоца све док се не достави исправан рачун.

**Члан 3**.

Уколико се недостаци на лифту не могу отклонити одмах, и захтевају замену дотрајалих и неисправних делова новим, Извршилац ће обавестити овлашћено лице Наручиоца, а недостатке и планирано време отклањања ће уписати у Књигу одржавања.

У случају из члана 3. став 1., Добављач је дужан да у року од 3 дана од констатације из претходног става достави Наручиоцу писану понуду у којој ће навести:

* Спецификације и цене нових делова потребних за лифт
* Спецификације и цене ванредних услуга потребних за довођење лифта у исправно стање
* Рок за довођење лифта у исправно стање

Наручилац је дужан да му одговори писменим путем, у року од 3 дана од пријема понуде.

Уколико Наручилац прихвати понуду, Извршилац ће извршити услуге наведене у понуди о трошку Наручиоца

Уколико Наручилац не прихвати понуду, сматраће се да је одустао само од понуђене замене неисправних и дотрајалих делова, а уговорни однос проистекао из овог Уговора остаје на снази.

Извршилац је дужан да уграђује нове, некоришћене делове, осим у ситуацији када се докаже да се неопходни делови више не производе.

У случају престанка производње делова неопходних за замену/уградњу, Извршилац је дужан писмено обавестити Наручиоца.

У ситуацији која може проистећи из члана 3, став 7, коришћени делови се могу уграђивати искључиво уз сагласност Наручиоца.

**Члан 4**.

Наручилац се обавезује да плати уговорену цену у року од 30 дана од дана приспећа исправне фактуре, регистроване у Централном регистру фактура, на рачун Извршиоца, по цени из Понуде и на начин дефинисан чланом 2. овог Уговора.

Наручилац ће услуге захтевати према својим реалним потребама и финансијским могућностима.

Уколико Наручилац током реализације уговора искаже објективне потребе за услугама које су сродне услугама наведеним у Понуди, Извршилац је у обавези да обезбеди захтевану услугу по цени не већој од упоредиве тржишне нити већој од продајне цене тих услуга по којима их Извршилац извршава и другим корисницима.

Наручилац се обавезује да у складу са Законом затражи техничку контролу лифта једном годишње, реди оцене постројења и обнављања употребне дозволе и добијања Сертификата.

**Члан 5.**

Изврилац се обавезује да предмет уговора, из члана 1. овог Уговора изврши Наручиоцу у року наведеном у Понуди и у складу са Техничком Спецификацијом

Извршилац гарантује исправност и функционисање замењених и уграђених делова у року наведеном од стране произвођача поменутог дела.

Извршилац гарантује за извршене услуге у периоду од \_\_\_\_\_ месеца/и (минимално 3 месеца) након извршења.

Место извршења предметних услуга су просторије Наручиоца.

Извршилац се обавезује да ће Наручилац код њега имати висок приоритет за пружање услуга наведених спецификацијом.

**Члан 6**.

Извршилац преузима потпуну одговорност за квалитет извршених услуга из члана 1. овог уговора и обавезује се да ће извршене услуге у свему одговарати захтевима Наручиоца

Извршење услуга из члана 1. овог уговора контролисаће лице овлашћено од стране Наручиоца.

Извршилац је у обавези да све евентуалне примедбе Корисника на извршене услуге отклонити у року од максимално 3 дана.

Извршилац се обавезује да обавезу из члана 1. овог уговора изврши у складу са законом, правилима струке, техничким прописима, нормативима и стандардима, под условима из Уговора, придржавајући се спецификације, техничког описа и техничких карактеристика и других услова из Спецификације.

Ако извршене услуге не одговарају неком од елемената садржаном у прихваћеној Понуди, Извршилац одговара по законским одредбама о одговорности за неиспуњене обавезе.

За свако непридржавање обавеза из прихваћене понуде, од стране Извршиоца, Наручилац има право на једнострани раскид Уговора.

Наручилац када раскида Уговор, из разлога наведених у ставу 6. овог члана, као и других разлога утврђених законом, дужан је то саопштити Извршиоцу у писменој форми.

**Члан 7.**

Наручилац има право на наплату пенала у висини 0,5% од уговорене вредности овог уговора, за сваки дан прекорачења рока наведеног у члану 4. овог уговора, с тим да укупна вредност наплаћених пенала не прелази 10% уговорене вредности овог уговора.

Ако због закашњења са уговореним извршењем од стране Извршиоца, Наручилац претрпи штету која је већа од износа уговорене казне из става 1. овог члана, наручилац може уместо уговорене казне захтевати накнаду штете односно поред уговорне казне може захтевати и разлику до пуног износа претрпљене штете.

Извршилац је обавезан да наручиоцу надокнади штету која је настала услед раскида Уговора, уколико је Извршилац одговоран за раскид Уговора.

**Члан 8.**

Уговорне стране прихватају обавезу да све податке и информације до којих дођу у току међусобне пословне сарадње чувају као поверљиве и настоје да не дођу у посед трећих неовлашћених лица, те да их користе искључиво у сврху реализације овог уговора. У случају поверљивих информација које подлежу прописима у вези са заштитом података или другим прописима, уговорне стране ће поступати према правилима која су предвиђена тим прописима.

Извршилац се обавезује да ће пословати у складу са прописима Републике Србије који се односе на очување и заштиту животне средине, поштовање еколошких принципа у пословању, заштити здравља људи, заштити на раду и другим релевантним прописима који регулишу ову област. Извршилац потврђује да везано за предмет уговора исти не садржи материјале и супстанце који су штетни по људско здравље и животну средину.

**Члан 9.**

Свака уговорна страна може раскинути овај Уговор писаним путем, уз отказни рок од 8 дана, уколико друга уговорна страна не испуњава у целости Уговором преузете обавезе и тиме наноси штету другој уговорној страни.

Уговор се може раскинути споразумом уговорних страна.

**Члан 10.**

Уговорне стране су сагласне да се измене или допуне уговора, као и прилога уговора могу вршити искључиво у писаној форми, уз обострану сагласност уговорних страна и потпис овлашћених лица уговорних страна.

Обавезе које доспевају у овој и наредној буџетској години ће бити реализоване највише до износа средстава која ће наручиоцу за ту намену бити одобрена у тој буџетској години.

**Члан 11**.

Овај уговор се закључује на период од 1 (једне) године односно до утрошка Финансијских средстава Наручиоца опредељених за ту намену.

Сагласношћу уговорних страна, уговор се може изменити писаним анексима на основу чланова 157-160. Закона о јавним набавкама, и продужити трајање уговора, уколико је то неопходно.

За све што није предвиђено овим уговором важе одредбе Закона о облигационим односима. У случају спора уговара се надлежност суда у Новом Саду

Уговор је сачињен у 2 (два) истоветна примерка, од којих 1 (један) примерак задржава Наручилац, а 1 (један) Извршилац.

**За ИЗВРШИОЦА За НАРУЧИОЦА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Владимир Петровић

Датум потписивања уговора:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(попуњава Извршилац)